CELEX: 62007CJ0016
Language: hu
Date: 2008-10-09
Title: A Bíróság (negyedik tanács) 2008. október 9-i ítélete. # Marguerite Chetcuti kontra az Európai Közösségek Bizottsága. # Fellebbezés - Közszolgálat - Intézményen belüli versenyvizsga - Jelentkezés elutasítása - Vizsgára bocsátási feltételek. # C-16/07 P. sz. ügy

A BÍRÓSÁG ÍTÉLETE (negyedik tanács)
      2008. október 9.
      C‑16/07. P. sz. ügy
      Marguerite Chetcuti
      kontra
      az Európai Közösségek Bizottsága
      „Fellebbezés – Közszolgálat – Intézményen belüli versenyvizsga – Jelentkezés elutasítása – Vizsgára bocsátási feltételek”
      Tárgy: Az Európai Közösségek Elsőfokú Bírósága T 357/04. sz., Chetcuti kontra Bizottság ügyben 2006. november 8 án hozott ítélete
         (az EBHT ban még nem tették közzé) ellen benyújtott, ezen ítélet hatályon kívül helyezése iránti fellebbezés.
      
      Határozat:      A Bíróság a fellebbezést elutasítja.
      
      Összefoglaló
      1.        Tisztviselők – Az egyéb alkalmazottakra vonatkozó alkalmazási feltételek – Ideiglenes alkalmazott – Kisegítő alkalmazott –
            Megkülönböztető ismérv
      (Az egyéb alkalmazottakra vonatkozó alkalmazási feltételek, 2. és 3. cikk)
      2.        Tisztviselők – Felvétel – Intézményen belüli versenyvizsga – A kisegítő alkalmazottakra kiterjesztett részvételi lehetőség
            – Kötelezettség – Hiány
      1.        A személyzeti szabályzat és az egyéb alkalmazottakra vonatkozó alkalmazási feltételek rendelkezéseiből kitűnik, hogy szolgálati
         jogállásukat, a felvételi követelményeket és az alkalmazás feltételeit tekintve különbség van a kisegítő alkalmazottak, valamint
         a tisztviselők és ideiglenes alkalmazottak között. E különbségekből következik, hogy a kisegítő alkalmazottakat nem a közösségi
         intézmények állandó feladatainak ellátása céljából veszik fel. Éppen ellenkezőleg, a kisegítő alkalmazotti szerződés megkülönböztető
         ismérve az alkalmazás időtartamának bizonytalansága, mivel e szerződés csupán rövid idejű helyettesítés, vagy átmeneti jellegű,
         vagy sürgősséget igénylő, vagy pontosan meg nem határozott igazgatási feladatok ellátása céljából vehető igénybe. Ennélfogva
         a kisegítő alkalmazottak az alkalmazottak olyan különálló csoportjába tartoznak, amely az őket alkalmazó intézmény specifikus
         szükségleteinek felel meg.
      
      2.        A személyzeti szabályzat és az egyéb alkalmazottakra vonatkozó alkalmazási feltételek rendszerére és céljára tekintettel az
         a tény, hogy a kinevezésre jogosult hatóság jogosult az intézményen belüli versenyvizsgán való részvételhez való jogot kiterjeszteni
         a kisegítő alkalmazottakra, nem jelenti azt, hogy köteles volna az összes belső versenyvizsgát megnyitni a szolgálatában álló
         összes személy előtt. Az effajta kötelezettség sértené azon széles mérlegelési jogkört, amely a közösségi intézményeket szervezeti
         egységeik szervezése, és különösen a versenyvizsgák módjának és feltételeinek a szolgálat érdekében történő meghatározása
         tekintetében megilleti.